49. ΝΟΜΟΣ υπ' αριθ. 3 της 24/25 Ιαν. 1975 (ΦΕΚ Α' 10) Περί καθορισμού νέων προθεσμιών αναθεωρήσεως των εκλογικών καταλόγων, συντμήσεως αυτών και άλλων τινών διατάξεων. Ορισμός προθεσμιών αναθεωρήσεως εκλογικών καταλόγων. Άρθρ.1.-Αι προθεσμίαι αναθεωρήσεως των εκλογικών καταλόγων των άρθρ. 12, 13, 16, 17, 18, και 19 του υπ' αριθ. 650/1974 Π.Δ/τος "περί Κωδικοποιήσεως των ισχυουσών διατάξεων της Εκλογικής Νομοθεσίας", ορίζονται, προκειμένου μόνον διά την προσεχή αναθεώρησιν 1975, ως ακολούθως: 1.Μέχρι τέλους Φεβρ. 1975 η προθεσμία της παρ. 2 του άρθρ. 12 διά την αποστολήν υπό του Υπουργείου Εσωτερικών εις τα αρμόδια παρά ταις Νομαρχίαις, γραφεία εκλογικών καταλόγων των στοιχείων αυτεπαγγέλτου διαγραφής. 2.Αι προθεσμίαι του άρθρ. 16 ορίζονται ως εξής: α. Από 1 ης  μέχρι 4 ης  Μαρτίου η προθεσμία του εδαφ.ς διά την σύνταξιν, κατά δήμους ή κοινότητας των αλφαβητικών καταστάσεων: αα) Εγγραπτέων εκλογέων εις ας θα περιληφθούν αι αιτήσεις, αι οποίαι περιήλθον εις τα γραφεία εκλογικών καταλόγων των νομαρχιών μέχρις 28 ης  Φεβρ. 1975, ββ) διαγραπτέων εκ των εκλογικών καταλόγων επί τη βάσει των μέχρι της 28 ης  Φεβρ. 1975 διαβιβασθέντων εις αυτά στοιχείων του άρθρ. 12 και γγ) μετεγγραπτέων εκλογέων και επενεκτέων διορθώσεως εις ας θα περιληφθούν αι αιτήσεις, αι οποίαι περιήλθον εις τα αυτά γραφεία μέχρις 28 ης Φεβρ. 1975. β. Από της 5 ης  μέχρι 10ης Μαρτ. 1975 η προθεσμία του ιδίου εδαφ. ς', προς έκθεσιν εις το νομαρχιακόν κατάστημα αντιγράφου των ως άνω καταστάσεων. γ) Από 11 ης  μέχρι 15 ης  Μαρτ. 1975 η προθεσμία του εδαφ. ζ' διά την αποστολήν υπό των νομαρχιακών γραφείων εκλογικών καταλόγων εις τα αρμόδια πρωτοδικεία των καταστάσεων και λοιπών στοιχείων του εδαφ.ς'. 3.Από 5 ης  μέχρι 10ης Μαρτ. 1975 η προθεσμία της παρ. 1 του άρθρ. 17 διά την υποβολήν ενστάσεων. 4.Μέχρι 15 ης  Απριλίου η προθεσμία της παρ. 2 του άρθρ. 18 δια την έκδοσιν των αποφάσεων των πρωτοδικείων. 5.Μέχρι 30ης Απρ. 1975 η προθεσμία της παρ. 2 του άρθρ. 19 διά την υποβολήν εις το Υπουργείον Εσωτερικών των κυρωθέντων παραρτημάτων μετά των αποφάσεων των πρωτοδικείων. Εκλογικοί κατάλογοι βάσει των οποίων ενεργηθήσεται η ψηφοφορία κατά τας εκλογάς ή άλλας εκδηλώσεις λαϊκής ετυμηγορίας. Άρθρ.2.-Εν περιπτώσει διενεργείας εκλογών ή άλλων εκδηλώσεων λαϊκής ετυμηγορίας μετά την 1ην Μαΐου 1975, η ψηφοφορία ενεργηθήσεται επί τη βάσει των εκλογικών καταλόγων του προηγουμένου έτους και αντιγράφων των κατά το προηγούμενον άρθρον οριστικοποιηθέντων παραρτημάτων αυτών. Περιεχόμενον και κατάρτισις ειδικών  εκλογικών καταλόγων ετεροδημοτών. Άρθρ.3.-1.Εκλογείς διαμένοντες εις δήμον ή κοινότητα υπαγομένην εις ετέραν εκλογικήν περιφέρειαν δύναται να ασκήσουν το εκλογικόν των δικαίωμα κατά τας εκδηλώσεις λαϊκής ετυμηγορίας, πλην των βουλευτικών εκλογών και των δημοτικών και κοινοτικών τοιούτων, εις τον τόπον της διαμονής των. Ούτοι δέον όπως εντός μηνός, από της ισχύος του παρόντος, υποβάλουν, διά του δημάρχου ή προέδρου της κοινότητος εις την περιφέρειαν της οποίας διαμένουν, υπεύθυνον δήλωσιν προς τον οικείον νομάρχην, κατά τας διατάξεις του Ν.Δ. 105/1969 "περί ατομικής ευθύνης του δηλούντος και βεβαιούντος", περιλαμβάνουσαν και: α) Τον Νομόν τον δήμον ή την κοινότητα και την ενορία εις τους εκλογικούς καταλόγους των οποίων είναι εγγεγραμμένοι, ως και τον αριθμόν και την ημερομηνίαν εκδόσεως του εκλογικού των βιβλιαρίου. β) Τον Νομόν, τον δήμον ή την κοινότητα, την ενορίαν και την διεύθυνσιν της διαμονής των. γ) Την αιτίαν διαμονής εις τον τόπον, εις ον επιθυμούν να ασκήσουν το εκλογικόν των δικαίωμα (εργασία, σπουδαί, συνοίκησις μετά συγγενών κλπ.). 2.Οι εκλογείς των δήμων Αγρινίου, Αιγίου, Αργοστολίου, Αχαρνών, Γαργαλιάνων, Ζακυνθίων, Κρωπίας, Κυπαρισσίας, Λαυρεωτικής, Λετρίνων, Ρεθύμνης, Σαλαμίνος, Σπάτων, Φιλιατρών και Φαρσάλων, εις ους επεξετάθη το σύστημα των εκλογικών καταλόγων κατ' ενορίας βάσει του άρθρ. 2 του υπ' αριθ. 244/1969 Β.Δ/τος "περί τροποποιήσεως και συμπληρώσεως του υπ' αριθ. 435/1968 Β.Δ/τος "υποχρεούνται, όπως, πέραν της κατά την προηγουμένην παράγραφον υπευθύνου δηλώσεώς των, υποβάλουν και βεβαίωσιν του οικείου πρωτοδικείου περί εγγραφής των εις τους ισχύοντας εκλογικούς καταλόγους. 3.Αι υποβαλλόμεναι δηλώσεις, θεωρούμεναι και σφραγιζόμεναι υπό του δημάρχου ή προέδρου της κοινότητος, παραδίδονται επί αποδείξει εις τον νομάρχην, εις την περιφέρειαν του οποίου υπάγεται η ενορία, εντός πέντε ημερών από της λήξεως της κατά την παρ. 1 προθεσμίας. (Μετά την σελ.176,30(β) Σελ. 176,31 Τεύχος 564-Σελ. 97 Εκλογικοί Κατάλογοι  και βιβλιάρια 1.Ζ.β.49 4.Ο Νομάρχης, βάσει των παραδοθεισών αυτώ δηλώσεων, συντάσσει εντός δέκα ημερών από της λήξεως της προθεσμίας της προηγουμένης παραγράφου, κατ' αλφαβητικήν σειράν επωνύμου, καταλόγους των κατά την παρ. 1 του παρόντος άρθρου ετεροδημοτών εκλογέων, κατά ενορίαν και δήμον ή κοινότητα ένθα ούτοι επιθυμούν να ασκήσουν το εκλογικόν των δικαίωμα. Οι ούτω συντασσόμενοι κατάλογοι περιλαμβάνουν τα κατά την παρ. 1 του παρόντος άρθρου αναφερόμενα στοιχεία. 5.Ο νομάρχης αποστέλλει τους εν τη προηγουμένη παραγράφω καταλόγους, μετά των υπευθύνων δηλώσεων των εκλογέων και των βεβαιώσεων των πρωτοδικείων εντός πέντε ημερών από της λήξεως της προθεσμίας της προηγουμένης παραγράφου εις τον Πρόεδρον Πρωτοδικών της έδρας του Νομού, όστις εκθέτει τούτους εν τω καταστήματι του πρωτοδικείου επί πέντε ημέρας. Εντός της πενθημέρου ταύτης προθεσμίας πας εκλογεύς, ή αντιπρόσωπος ανεγνωρισμένου, κατά τον κανονισμόν της Βουλής κόμματος, δικαιούται να ασκήση ένστασιν κατά της εγγραφής εις τους καταλόγους παντός προσώπου περιληφθέντος εις αυτούς κατά παράβασιν των διατάξεων του παρόντος. Επί των ενστάσεων τούτων εφαρμόζεται η παρ. 2 του άρθρ. 13 του υπ' αριθ. 650/1974 Π.Δ/τος "περί κωδικοποιήσεως των ισχυουσών διατάξεων της Εκλογικής Νομοθεσίας". Αμα τη παρελεύσει της πενθημέρου ταύτης προθεσμίας, ο πρόεδρος πρωτοδικών ορίζει διά πράξεώς του ημέραν και ώρα εκδικάσεως των ενστάσεων ενώπιον του πρωτοδικείου. Η απόφασις του Πρωτοδικείου εκδίδεται το ταχύτερον, είναι οριστική και εις ουδέν υπόκειται ένδικον μέσον. Οι διά της αποφάσεως κυρούμενοι κατάλογοι επέχουν θέσιν ειδικών καταλόγων, ισχύουν δε μέχρι της 31 ης  Δεκ. 1975. 6.Οι κατά την προηγουμένην παράγραφον κυρωθέντες ειδικοί εκλογικοί κατάλογοι μετ' αντιγράφων των αποφάσεων του Πρωτοδικείου, περί διαγραφής των τυχόν κριθέντων ως διαγραπτέων, αποστέλλονται το ταχύτερον εις τον νομάρχην της περιφερείας, όστις μεριμνά διά την έγκαιρον και εις ικανόν αριθμόν αντιτύπων εκτύπωσιν ή δακτυλογράφησιν αυτών και την εν καιρώ αποστολήν των εις τα οικεία εκλογικά τμήματα. Η θεώρησις των ούτω εκτυπωμένων ή δακτυλογραφουμένων αντιγράφων ενεργείται υπό του οικείου νομάρχου. Σελ. 176,32 Τεύχος 564-Σελ. 98. Ψηφοφορία ετεροδημοτών Άρθρ.4.-1.Οι κατά το προηγούμενον άρθρον εκλογείς ψηφίζουν ομού μετά των λοιπών εκλογέων εις τα υπό του νομάρχου οριζόμενα εκλογικά τμήματα ή εις ίδια συνιστώμενα τοιαύτα. 2.Εις ουδένα των εκλογέων τούτων δύναται η Εφορευτική Επιτροπή να επιτρέψη να ψηφοφορήση, εάν μη προσαγάγη το εκλογικόν βιβλιάριον ταυτότητος. Άρθρ.5.-Αι προθεσμίαι του άρθρ. 3 του παρόντος, δύναται να τροποποιώνται δι' αποφάσεως του Υπουργού των Εσωτερικών, δημοσιευομένης διά της Εφημερίδος της Κυβερνήσεως. Άρθρ.6.-1.Εξαλείφεται διά παραγραφής το αξιόποινον των υπό του άρθρ. 108 παρ. 1 και 3 του υπ' αριθ. 650 Π.Δ/τος "περί κωδικοποιήσεως των ισχυουσών διατάξεων της Εκλογικής Νομοθεσίας "προβλεπομένων εγκλημάτων, των διαπραχθέντων κατά τας διενεργηθείσας, βάσει του υπ' αριθ. 651/1974 Π.Δ/τος, βουλευτικάς εκλογάς της 17 ης Νοεμ. 1974, ως και κατά το διεξαχθέν, βάσει του υπ' αριθμ. 804/1974 Π.Δ/τος, δημοψηφίσματος της 8 ης Δεκ. 1974. 2.Δικογραφίαι αφορώσαι εις τα περί ων η προηγουμένη παράγραφος εγκλήματα, τίθενται εις το αρχείον διά πράξεως του αρμοδίου κατά περίπτωσιν εισαγγελέως. 3.Καταδικαστικαί αποφάσεις εκδοθείσαι μέχρι της δημοσιεύσεως του παρόντος επί εγκλημάτων υπαγομένων εις την εν παρ. 1 παραγραφήν, αποβάλλουν την ισχύν των ως προς όλας αυτών τας διατάξεις, αιρομένων και των εξ αυτών διοικητικών και πάσης φύσεως συνεπειών. Επιβληθείσαι ποιναί θεωρούνται παραγεγραμμέναι, αύται δε ως και αι εκτιθείσαι ποιναί διαγράφονται αυτεπαγγέλτως εκ του ποινικού μητρώου. 4.Κατάδικοι διά τι των ως άνω εγκλημάτων, απολύονται των φυλακών, παραγγελία του αρμοδίου Εισαγγελέως Πλημμελειοδικών του τόπου της κρατήσεως αυτών. 5.Καταδικασθέντες επί τινι των εγκλημάτων τούτων δεν δικαιούνται αποζημιώσεως διά την φυλάκισιν, ουδ' επιστροφής των, τυχόν, διά την έκτισιν της ποινής καταβληθέντων, ως και των εξόδων και τελών. Άρθρ.7.-Η ισχύς του παρόντος άρχεται από της δημοσιεύσεώς του διά της Εφημερίδος της Κυβερνήσεως. 1.Ζ.β.49 Εκλογικοί Κατάλογοι  και βιβλιάρια 